7Á ḿbū mə́wóm mə́lɛ́ ai ebulú yā édzóē Azarias, ǹkúkúmá yā Yúda, ńdɔ Menahem, mɔ́n Gadi, a ngánɔŋ edzóe yā Ísraɛ̂l, a ngádzóe á táŋ mim̀bú áwômo á Samaría. 18A ngábɔ é dzam á nə́ ábē á mís mə́ Ńtondôbə; a ndzí kig dzoge á mə̄lú móé mə́sə míńsə́m yā Yéroboam, mɔ́n Nevath, a ngábɔ nâ Ísraɛ̂l á səm. 19Pul, ǹkúkúmá yǎ Asiria, a ngázu lúman ai ǹnǎm tē; ńdɔ Menahem a ngávə́ Pul bətaléńta bə́ sílba akúda ḿbɔ̄g, ḿból yə̄ nâ á vɔ̄lī nyé, á yə̌m fə̄ nyé məkǒl á sí ai edzóe. 20Ńdɔ Menahem a ngátɔ́li mɔní á Ísraɛ̂l, nálā ó nə̄ nâ, á mīńkúkúmá mí bod mísə, bəsíkel bə́ sílba məwóm mə́tán ábə mod ósə, nə́ á və́ ǹkúkúmá yā Asiria. Ńdɔ ǹkúkúmá yā Asiria a ngádúgan, təge tɔbɔ á sí tě. 21Məbuugǎ yā enyǐŋ Manehem ai é mam mə́sə a ngábɔ, bísə̄ bí sə́ ńtilán á kálada Miǹláŋ Míńkúkúmá yā Ísraɛ̂l a ?